‘Rower’ verdrink toe hy ontsnapDie Dieretuinmeer. Foto: JoburgParks/Facebook Kapt. Kay Makhubele, woordvoerder van die polisie, het gesê twee mans is Maandag in hegtenis geneem op aanklag van huisbraak en diefstal. Hulle is na die Parkview-polisiestasie in Johannesburg geneem waar hulle kort daarna ontsnap het. Volgens Makhubele het een van die verdagtes in die Dieretuinmeer gespring in ŉ poging om van polisiebeamptes af weg te kom. “Beamptes het die man versoek om uit die water te kom maar hy het geweier. Hy het begin wegswem en kort daarna in die moeilikheid beland en verdrink.” Die ander verdagte is weer in hegtenis geneem. “Die saak is na die onafhanklike polisie-ondersoekdirektoraat verwys vir verdere ondersoek,” het Makhubele gesê.